ddrg/super_eurlex huggingface dataset:
Oficialusis leidinys C 358 , 15/12/2001 p. 0001 - 0001



Tarybos sprendimas 2001 m. gruodžio 6 d. iš dalies keičiantis 2000 m. kovo 27 d. Tarybos sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir su ES nesusijusiomis institucijomis (2001/C 358/01) EUROPOS SĄJUNGOS TARYBA, atsižvelgdama į Konvencijos dėl Europos policijos biuro įsteigimo (Europolo konvencijos) [1] 42 straipsnio 2 dalį, 10 straipsnio 4 dalį ir 18 straipsnį, atsižvelgdama į 1998 m. lapkričio 3 d. Tarybos aktą, nustatantį taisykles, reglamentuojančias Europolo išorės santykius su trečiosiomis valstybėmis ir su Europos Sąjunga nesusijusiomis institucijomis [2], ypač į to akto 2 straipsnį, atsižvelgdama į 1998 m. lapkričio 3 d. Tarybos aktą, nustatantį taisykles dėl informacijos iš trečiųjų šalių gavimo Europole [3] ypač į to akto 2 straipsnį, atsižvelgdama į 1999 m. kovo 12 d. Tarybos aktą, nustatantį taisykles, reglamentuojančias asmens duomenų perdavimą iš Europolo trečiosioms valstybėms ir trečiosioms institucijoms [4], ypač į to akto 2 ir 3 straipsnius, kadangi: (1) Veiklos reikmės ir būtinybė veiksmingai kovoti su organizuotomis nusikalstamumo formomis visoje Europoje reikalauja, kad Monakas būtų įtrauktas į trečiųjų šalių, su kuriomis Europolo direktorius įgaliotas pradėti derybas, sąrašą. (2) 2000 m. kovo 27 d. Tarybos sprendime, įgaliojančiajame Europolo direktorių pradėti derybas dėl susitarimų su trečiosiomis valstybėmis ir su ES nesusijusiomis institucijomis [5], UNDCP (Jungtinių Tautų tarptautinė narkotikų kontrolės programa) buvo įvardyta kaip viena iš su Europos Sąjunga nesusijusių institucijų, su kuriomis Europolo direktoriui yra įgaliotas pradėti derybas. (3) Veiklos reikmės ir būtinybė veiksmingai kovoti su organizuotomis nusikalstamumo formomis visoje Europoje reikalauja, kad vietoj UNDCP būtų įtrauktas Jungtinių Tautų narkotikų kontrolės ir nusikaltimų prevencijos biuras (ODCCP). (4) Todėl turi būti iš dalies pakeistas 2000 m. kovo 27 d. sprendimas, NUSPRENDĖ: 1 straipsnis 2000 m. kovo 27 d. Tarybos sprendimas iš dalies keičiamas taip: 2 straipsnio 1 dalyje: a) skirsnyje, pavadintame "Trečiosios valstybės" tarp Maltos ir Maroko įterpiama ši įtrauka: "— Monakas"; b) skirsnyje, pavadintame "Su Europos Sąjunga nesusijusios institucijos" vietoj įtraukos: - "UNDCP (Jungtinių Tautų tarptautinė narkotikų kontrolės programa)" įrašoma: - "ODCCP (Jungtinių Tautų narkotikų kontrolės ir nusikaltimų prevencijos biuras)". 2 straipsnis Šis sprendimas skelbiamas Europos Bendrijų oficialiajame leidinyje. 3 straipsnis Šis sprendimas įsigalioja kitą dieną po jo priėmimo. Priimta Briuselyje, 2001 m. gruodžio 6 d. Tarybos vardu Pirmininkas M. Verwilghen [1] OL C 316, 1995 11 27, p. 2. [2] OL C 26, 1999 1 30, p. 19. [3] OL C 26, 1999 1 30, p. 17. [4] OL C 88, 1999 3 30, p. 1. [5] OL C 106, 2000 4 13, p. 1. --------------------------------------------------
Oficialusis leidinys L 213 , 07/08/2001 p. 0065 - 0065



Tarybos sprendimas 2001 m. birželio 18 d. dėl Europos bendrijos ir Bulgarijos Respublikos susitarimo dėl Bulgarijos Respublikos dalyvavimo Europos aplinkos agentūroje bei Europos aplinkos informacijos ir stebėjimo tinkle sudarymo (2001/589/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 175 straipsnio 1 dalį kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies pirmąja pastraipa, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi: (1) Reglamentu (EEB) Nr. 1210/90 [3] buvo įkurta Europos aplinkos agentūra bei Europos aplinkos informacijos ir stebėjimo tinklas. (2) 1997 m. gruodžio mėn. Liuksemburge susirinkusi Europos Vadovų Taryba nusprendė, kad dalyvavimas Bendrijos programose ir agentūrose yra būdas išplėsti Vidurio ir Rytų Europos šalių pasirengimo narystei strategiją. Agentūrų atveju Europos Vadovų Tarybos išvados numato, kad "Bendrijos agentūros, kuriose galės dalyvauti šalys kandidatės, bus nurodomos kiekvienu konkrečiu atveju". (3) 1999 m. gruodžio mėn. Helsinkyje susirinkusi Europos Vadovų Taryba dar kartą patvirtino visa apimantį stojimo proceso, kuriame šiuo metu vienodomis sąlygomis dalyvauja 13 šalių kandidačių, pobūdį. (4) 2000 m. vasario 14 d. Taryba įgaliojo Komisiją vesti derybas dėl narystės siekiančių šalių dalyvavimo Europos aplinkos agentūroje. 2000 m. spalio 9 d. Komisija pasirašė derybų baigiamąjį aktą. (5) Šiame sprendime minimas Susitarimas turėtų būti patvirtintas, NUSPRENDĖ: 1 straipsnis Bendrijos vardu patvirtinamas Europos bendrijos ir Bulgarijos Respublikos susitarimas dėl Bulgarijos Respublikos dalyvavimo Europos aplinkos agentūroje bei Europos aplinkos informacijos ir stebėjimo tinkle. Susitarimo tekstas yra pateikiamas kaip šio sprendimo priedas. 2 straipsnis Tarybos pirmininkas įgaliojamas paskirti asmenį (-is), įgaliotą (-us) deponuoti Susitarimo 18 straipsnyje numatytą pranešimą. 3 straipsnis Šis sprendimas skelbiamas Europos Bendrijų oficialiajame leidinyje. Priimta Liuksemburge, 2001 m. birželio 18 d. Tarybos vardu Pirmininkas M. Winberg [1] OL C 120 E, 2001 4 24, p. 195. [2] Nuomonė pateikta 2001 m. gegužės 31 d. (dar nepaskelbta Oficialiajame leidinyje). [3] OL L 120, 1990 5 11, p. 1. Reglamentas su paskutiniais pakeitimais, padarytais Reglamentu (EB) Nr. 933/1999 (OL L 117, 1999 5 5, p. 1). --------------------------------------------------
31996D0205
1996 3 19 EUROPOS BENDRIJŲ OFICIALUSIS LEIDINYS L 69/1
TARYBOS SPRENDIMAS
1995 m. lapkričio 20 d.
dėl Europos bendrijos bei jos valstybių narių ir Pietų Amerikos bendrosio s rinkos bei jos šalių narių
regionų bendrojo bendradarbiavimo susitarimo tam tikrų nuostatų laikin ojo taikymo
(96/205/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Komisijos pasiūlymą,
kadangi Bendrija ir Pietų Amerikos bendroji rinka (MERCOSUR)
įsipareigojopatvirtintitvarką,leidžiančiąanksčiaunegunumatytataikytitamtikrasEuroposbendrijosirjosvalstybiųnariųbeiPietųAmerikos bendrosios rinkos ir jos šalių narių regionų bendrojobendradarbiavimo susitarimo nuostatas, susijusias su bendradar-biavimu prekyboje ir institucine struktūra tokiam bendradarbia-vimui (
1)
kadangi laikinas atitinkamų nuostatų taikymas sudaro sąlygasglaudesniems Bendrijos ir MERCOSUR prekybos ryšiams bei jųskatinimui,laukiantkolbusužbaigtosšiosusitarimoįsigaliojimuireikalingos procedūros,
NUSPRENDĖ:
1 straipsnis
Bendrijos vardu patvirtinamas Bendrijos ir MERCOSURpasikeitimaslaiškais,kuriuosenumatomasEuroposbendrijosbeijos valstybių narių ir Pietų Amerikos bendrosios rinkos bei josšalių narių regionų bendrojo bendradarbiavimo susitarimo tamtikrų nuostatų laikinasis taikymas.
Pasikeitimo laiškais tekstas pridedamas prie šio sprendimo.
2 straipsnis
Komisija atstovauja Bendriją institucijose, nurodytose Susitarimo
27 ir 29 straipsniuose.
3 straipsnis
Šis sprendimas skelbiamas
Europos Bendrijų oficialiajame leidinyje.
Priimta Briuselyje, 1995 m. lapkričio 20 d.
Tarybos vardu
Pirmininkas
J. SOLANA
(1) Europos bendrijos bei jos valstybių narių ir Pietų Amerikos bendro-
sios rinkos bei jos šalių narių regionų bendrasis, bendradarbiavimo
susitarimas pasirašytas Madride 1995 m. gruodžio15 iki 31 d.11/23 t. LT Europos Sąjungos oficialusis leidinys 359
31996D0154
1996 2 14 EUROPOS BENDRIJŲ OFICIALUSIS LEIDINYS L 36/24
TARYBOS SPRENDIMAS
1993 m. lapkričio 22 d.
dėlEuroposbendrijosirAustrijosRespublikos,SuomijosRespublikos,I slandijosRespublikos,Norvegijos
Karalystės, Švedijos Karalystės ir Šveicarijos Konfederacijos susitar imo pasikeičiant laiškais, susijusio su
1987 m. gegužės 20 d. Konvencijos dėl prekybos prekėmis formalumų supapra stinimo pakeitimu,
sudarymo
(96/154/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos
113 straipsnį,
atsižvelgdama į Komisijos pasiūlymą,kadangipagalEuroposekonominėsbendrijosirAustrijosRespub-
likos, Suomijos Respublikos, Islandijos Respublikos, NorvegijosKaralystės, Švedijos Karalystės ir Šveicarijos Konfederacijos Kon-vencijos dėl prekybos prekėmis formalumų supaprastinimo11 straipsnio 2 dalį (
1) pagal tą Konvenciją įsteigtam Jungtiniam
komitetui suteikiama teisė teikti rekomendacijas dėl Konvencijospakeitimų,
kadangiKonvencijabuvoišdaliespakeistatam,kadpriejosgalėtų
prisijungti naujos Susitariančiosios Šalys;
kadangi atitinkami pakeitimai yra nurodyti Jungtinio komiteto
rekomendacijoje Nr. 1/93;
kadangi su ta rekomendacija susijęs Susitarimas pasikeičiant laiš-
kais turėtų būti patvirtintas,NUSPRENDĖ:
1 straipsnis
Bendrijos vardu patvirtinamas Europos bendrijos ir AustrijosRespublikos, Suomijos Respublikos, Islandijos Respublikos,Norvegijos Karalystės, Švedijos Karalystės ir ŠveicarijosKonfederacijos susitarimas pasikeičiant laiškais, susijęs su1987 m. gegužės 20 d. Konvencijos dėl prekybos prekėmisformalumų supaprastinimo pakeitimu.
Susitarimo tekstas pridedamas prie šio sprendimo.
2 straipsnis
Tarybos pirmininkui suteikiama teisė paskirti asmenį, įgaliojamą
pasirašyti Susitarimą, kuris tampa Bendrijai privalomu.
Priimta Briuselyje, 1993 m. lapkričio 22d.
Tarybos vardu
Pirmininkas
Ph. MAYSTADT
(1) OL L 134, 1987 5 22, p. 2.312 LT Europos Sąjungos oficialusis leidinys 11/23 t.
Oficialusis leidinys L 200 , 24/08/1995 p. 0050 - 0051



Komisijos sprendimas 1995 m. liepos 27 d. dėl žmonėms vartoti skirto pieno ir pieno produktų iš trečiųjų šalių ar trečiųjų šalių dalių, kuriose yra snukio ir nagų ligos rizika, apdorojimo (tekstas svarbus EEE) (95/342/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 16 d. Tarybos direktyvą 92/46/EEB, nustatančią neapdoroto pieno, termiškai apdoroto pieno ir pieno pagrindo produktų gamybos bei pateikimo į rinką sanitarijos taisykles [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 23 straipsnio 3 dalies d punktą, kadangi žmonėms vartoti skirtas pienas ar pieno pagrindo produktai iš tam tikrų trečiųjų šalių ar trečiųjų šalių dalių gali kelti snukio ir nagų ligos riziką; kadangi turėtų būti nustatyti žmonėms vartoti skirto pieno ar pieno pagrindo produktų iš tokių trečiųjų šalių ar trečiųjų šalių dalių apdorojimo tipai; kadangi apdorojimo tipai turi būti nurodomi veterinarijos sertifikatuose importuojant pieną ir pieno pagrindo produktus iš trečiųjų šalių ar trečiųjų šalių dalių, kuriose yra snukio ir nagų ligos rizika; kadangi nustatomi apdorojimo tipai turi būti pagrįsti moksliškai pagal Veterinarijos mokslinio komiteto rekomenduotą rūšį ir atsižvelgiant į visuomenės ir gyvulių sveikatos apsaugos reikalavimus; kadangi šiame sprendime nustatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Žmonėms vartoti skirtas pienas ir pieno pagrindo produktai iš trečiųjų šalių ar trečiųjų šalių dalių, kuriose per pastaruosius 12 mėnesių buvo užfiksuotas snukio ir nagų ligos protrūkis, ar kuriose per pastaruosius 12 mėnesių buvo skiepijama nuo snukio ir nagų ligos, privalo prieš įvežant juos į Bendrijos teritoriją būti: a) sterilizuojami taip, kad F° vertė būtų lygi arba didesnė už 3 arba b) iš pradžių apdoroti termiškai, kad poveikis būtų toks pat, kaip ir pasterizuojant ne mažesnėje negu 72 °C temperatūroje ne mažiau kaip 15 sekundžių, o reakcija į fosfatazės testą būtų neigiama. Po to turi būti atliekamas: i) antras terminis apdorojimas, pasterizuojant aukštoje temperatūroje, veikiant ultra aukšta temperatūra ar sterilizuojant, kad reakcija į peroksidatazės testą būtų neigiama; arba ii) pieno miltelių arba sauso pieno pagrindo produkto atveju – antrinis terminis apdorojimas, kurio poveikis būtų bent toks pats kaip ir pradinio terminio apdorojimo, o reakcija į fosfatazės testą būtų neigiama, po to džiovinant; arba iii) rūgštinimas, kad būtų sumažintas pH dydis ir išlaikomas žemesnis nei 6 bent vieną valandą. 2 straipsnis Šis sprendimas taikomas nuo 1996 m. vasario 2 d. 3 straipsnis Šis sprendimas skirtas valstybėms narėms. Priimta Briuselyje, 1995 m. liepos 27 d. Komisijos vardu Franz Fischler Komisijos narys [1] OL L 268, 1992 9 14, p. 1. --------------------------------------------------
Oficialusis leidinys L 045 , 23/02/1993 p. 0027 - 0027

specialusis leidimas suomių kalba: skyrius 1 tomas 3 p. 0008

specialusis leidimas švedų kalba: skyrius 1 tomas 3 p. 0008



Tarybos sprendimas, 1993 m. vasario 15 d. suteikiantis Europos investicijų bankui garantiją dėl nuostolių už paskolas bendrų interesų projektams tam tikrose trečiosiose šalyse (93/115/EEB) EUROPOS BENDRIJŲ TARYBA, atsižvelgdama į Europos bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi, remdamasi Komisijos komunikatu, 1991 m. gegužės 13–14 d. Taryba nusprendė ribotam laikui pratęsti Europos investicijų banko (EIB) operacijas tose trečiosiose šalyse, su kuriomis Bendrija yra sudariusi bendradarbiavimo susitarimus; kadangi 1991 m. liepos 8 d. Taryba šias rekomendacijas patvirtino; kadangi 1992 m. gegužės 19 d. Taryba patvirtino rekomendacijas, taikytinas EIB suteiktoms paskoloms trečiosiose šalyse, su kuriomis Bendrija yra sudariusi bendradarbiavimo susitarimus; kadangi Taryba paragino EIB leisti, laikantis Banko įstatų ir įprastų kriterijų, pasinaudoti garantuotomis paskolomis, teikiamomis bendrų interesų projektams finansuoti tam tikrose trečiosiose šalyse; kadangi tam, kad būtų nustatyta tinkama biudžetinė Bendrijos paskolų, teikiamų trečiosioms šalims, garantijų teikimo tvarka, remiantis 1992 gruodžio 11–12 d. Europos Vadovų Tarybos išvadomis, bus kuo skubiau įsteigtas Garantijų fondas, NUSPRENDĖ: 1 straipsnis Bendrija suteikia Europos investicijų bankui pilną garantiją tais atvejais, kai Bankas negauna mokėjimų, kurie turi būti mokami grąžinant visas paskolas, suteiktas, laikantis Banko įprastų kriterijų, toms trečiosioms šalims, su kuriomis Bendrija yra sudariusi bendradarbiavimo susitarimus. Trims metams nustatomas bendras 250 mln. ekiu limitas per metus. To laikotarpio pabaigoje šis limitas peržiūrimas. EIB ir Komisija susitaria šiuo tikslu dėl garantijos įvykdymo procedūrų. 2 straipsnis Komisija kas šešis mėnesius praneša Europos Parlamentui ir Tarybai dėl su garantijomis imamų paskolų periodiškumo. Bankas pateikia šiuo tikslu Komisijai visą reikalingą išsamią informaciją, kad Europos Parlamentas ir Taryba būtų visiškai informuoti. Kartą per metus Komisija pateikia Europos Parlamentui ir Tarybai ataskaitą, kurioje pateikiamas šio sprendimo įgyvendinimo įvertinimas. Priimta Briuselyje, 1993 m. vasario 15 d. Tarybos vardu Pirmininkas M. Jelved [1] OL C 172, 1992 7 8, p. 6. [2] OL C 21, 1993 1 25. --------------------------------------------------
Oficialusis leidinys L 238 , 23/09/1993 p. 0044 - 0044

specialusis leidimas suomių kalba: skyrius 3 tomas 52 p. 0157

specialusis leidimas švedų kalba: skyrius 3 tomas 52 p. 0157



Komisijos sprendimas 1993 m. rugsėjo 21 d. iš dalies keičiantis Sprendimą 93/195/EEB dėl registruotų arklių pakartotinio įvežimo iš Jungtinių Amerikos Valstijų tam tikrų hipodromų kompleksų (93/509/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Direktyva 92/36/EEB [2], ypač į jos 19 straipsnio ii punktą, kadangi Komisija Sprendimu 93/195/EEB [3] nustatė gyvūnų sveikatos reikalavimus ir veterinarinį sertifikavimą pakartotiniai įvežant registruotus arklius lenktynėms, varžyboms ir kultūriniams renginiams po laikino eksporto; kadangi arklių virusinis arteritas buvo diagnozuotas Jungtinių Amerikos Valstijų Tarptautiniame Arlingtono hipodrome (Ilinojuje), Churchill Downs (Kentukyje), Ak-sar-ben (Nebraskoje) ir Prairie Meadows (Ajovoje); kadangi arklių virusinio arterito atsiradimas gali kelti pavojų po laikino eksporto pakartotiniai įvežant Bendrijoje registruotus arklius, kurie dalyvavo atitinkamų hipodromų kompleksuose vykusiose varžybose; kadangi dėl to reiktų imtis priemonių siekiant pagal pirmiau minėtą sprendimą uždrausti pakartotinį registruotų arklių lenktynėms, varžyboms ir kultūriniams renginiams įvežimą iš atitinkamų hipodromų kompleksų po laikino eksporto; kadangi atsižvelgiant į epizootinę šios ligos situaciją, draudimas turėtų būti taikomas šešis mėnesius; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimas 93/195/EEB iš dalies pakeičiamas taip: 1) I priedo C grupėje "Jungtines Amerikos Valstijas" pakeičia "Jungtinės Amerikos Valstijos (iki 1994 m. vasario 28 d. išskyrus šiuos hipodromų kompleksus: Tarptautinį Arlingtono hipodromą (Ilinojuje), Churchill Downs (Kentukyje), Ak-sar-ben (Nebraskoje) ir Prairie Meadows (Ajovoje)." 2) II priedo C grupėje "Jungtines Amerikos Valstijas" pakeičia "Jungtinės Amerikos Valstijos" (iki 1994 m. vasario 28 d. išskyrus šiuos hipodromų kompleksus: Tarptautinį Arlingtono hipodromą (Ilinojuje), Churchill Downs (Kentukyje), Ak-sar-ben (Nebraskoje) ir Prairie Meadows (Ajovoje). 2 straipsnis Šis sprendimas skirtas valstybėms narėms. Priimta Briuselyje, 1993 m. rugsėjo 21 d. Komisijos vardu René Steichen Komisijos narys [1] OL L 224, 1990 8 18, p. 42. [2] OL L 157, 1992 6 10, p. 28. [3] OL L 86, 1993 4 6, p. 1. --------------------------------------------------
Oficialusis leidinys L 321 , 23/11/1991 p. 0024 - 0027



Tarybos Sprendimas 1991 m. lapkričio 18 d. dėl Konvencijos dėl Tarptautinės Elbės apsaugos komisijos sudarymo (91/598/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 130 straipsnio s dalį, atsižvelgdama į Komisijos pasiūlymą [1] , atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], atsižvelgdama į Tarybos ir valstybių narių vyriausybių atstovų 1987 m. spalio 19 d. vykusiame susitikime Taryboje dėl Europos Bendrijos aplinkos politikos ir veiksmų programos 1987-1992 m. tęstinumo ir įgyvendinimo [4] priimtą rezoliuciją bei į šios rezoliucijos priedą — Europos Bendrijų Ketvirtąją veiksmų dėl aplinkos programą (toliau — Ketvirtoji veiksmų programa), kadangi Ketvirtojoje veiksmų programoje tęsiant ankstesniąsias veiksmų programas tarp pagrindinių veiklos sričių nurodyta stebėjimo ir kontrolės veikla siekiant gerinti vandens kokybę ir mažinti taršą; kadangi Ketvirtojoje veiksmų programoje Bendrija ir jos valstybės narės kviečiamos aktyviai dalyvauti tarptautinėje aplinkos išsaugojimo veikloje, ir šiuo atžvilgiu ypatingas dėmesys skiriamas dvišaliams santykiams su trečiosiomis šalimis; kadangi 1990 m. spalio 8 d. Magdeburge pasirašytoje Konvencijoje dėl Tarptautinės Elbės apsaugos komisijos pirmiausia numatyta sudaryti tarptautinę komisiją, kuri užkirstų kelią Elbės ir jos baseino taršai, kiek tai nustatyta šioje Konvencijoje; kadangi galiojantys vandens taršą reglamentuojantys Bendrijos teisės aktai šiuo metu taikomi per Vokietijos Federacinės Respublikos teritoriją tekančiai Elbei ir jos intakams; kadangi Bendrija mano esant reikalinga pritarti Konvencijai, kad būtų įgyvendintas vienas iš Bendrijos uždavinių — išlaikyti, apsaugoti ir pagerinti aplinkos būklę, kaip numatyta Suvestiniame Europos akte; kadangi minėtoji Konvencija buvo pasirašyta Bendrijos vardu 1990 m. spalio 8 d., NUSPRENDĖ: 1 straipsnis Konvencija dėl Tarptautinės Elbės apsaugos komisijos patvirtinama Europos ekonominės bendrijos vardu. Konvencijos tekstas pridedamas. 2 straipsnis Tarybos pirmininkas Europos ekonominės bendrijos vardu informuos Vokietijos Federacinę Respubliką atsižvelgdamas į jos, kaip depozitorinės šalies, įgaliojimus, kad šios Konvencijos įsigaliojimui būtinos išankstinės sąlygos iš Bendrijos pusės yra įvykdytos vadovaujantis Konvencijos 18 straipsnio 1 pastraipa. Priimta Briuselyje, 1991 m. lapkričio 18 d. Tarybos vardu Pirmininkas J. E. Andriessen [1] OL C 93, 1991 4 11, p. 10. [2] OL C 158, 1991 6 17, p. 291. [3] OL C 191, 1991 7 22, p. 21. [4] OL C 328, 1987 12 7, p. 1. --------------------------------------------------
Oficialusis leidinys L 353 , 17/12/1990 p. 0057 - 0058



Tarybos Sprendimas 1990 m. gruodžio 4 d. iš dalies keičiantis Sprendimą 87/277/EEB dėl menkių sugavimo galimybių Špicbergeno ir Lokių salos plotuose bei 3M sektoriuje, kaip apibrėžta NAFO konvencijoje, paskirstymo (90/655/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, atsižvelgdama į 1983 m. sausio 25 d. Tarybos reglamentą (EEB) Nr. 170/83, nustatantį Bendrijos žuvų išteklių išsaugojimo ir valdymo sistemą [1], su pakeitimais, padarytais Ispanijos ir Portugalijos stojimo aktu, ypač į jo 11 straipsnį, atsižvelgdama į Komisijos pasiūlymą [2], atsižvelgdama į Europos Parlamento nuomonę [3], kadangi Vokietijos suvienijimas pakeitė pirmiau sugaunamus laimikius, kuriais rėmėsi Sprendimas 87/277/EEB [4]; kadangi dėl to tas sprendimas turėtų būti iš dalies pakeistas, kad būtų galima atsižvelgti į buvusios Vokietijos Demokratinės Respublikos sugaunamus laimikius naudojamais apskaičiuojant procentinius paskirstymų dydžius to sprendimo priede, PRIĖMĖ ŠĮ SPRENDIMĄ: Vienintelis straipsnis Sprendimo 87/277/EEB priedas pakeičiamas šio sprendimo priedu. Priimta Briuselyje, 1990 m. gruodžio 4 d. Tarybos vardu Pirmininkas G. De Michelis [1] OL L 24, 1983 1 27, p. 1. [2] OL C 248, 1990 10 2, p. 11. [3] Nuomonė pareikšta 1990 m. lapkričio 21 d. (dar nepaskelbta Oficialiajame leidinyje). [4] OL L 135, 1987 5 23, p. 29. -------------------------------------------------- PRIEDAS Špicbergenas — Lokių sala — menkės (ICES II b sektorius) BLS (tonomis) | Bendrijos dalis (tonomis) | Vokietija (%) | Ispanija (%) | Prancūzija (%) | Portugalija (%) | Jungtinė Karalystė (%) | Visos kitos valstybės narės (bendras kiekis) | | PIRMOJI DALIS | Bendrijos dalis (%) atskaičius standartinį kiekį, paskirtą kitoms valstybėms narėms | Standartinis kiekis | | 22018 ar mažiau | 19,24 | 49,73 | 8,21 | 10,50 | 12,32 | 100 tonų | | ANTROJI DALIS | Bendrijos dalis (%) atskaičius pirmąją dalį ir kiekį, paskirtą kitoms valstybėms narėms | Standartinis kiekis | | 22019–24220 | 29,71 | 28,45 | 16,44 | 4,21 | 21,19 | 250 tonų | | | | | | | | Bendrijos dalis (%) | 700001–800000 | 24221–27680 | 29,54 | 28,54 | 16,46 | 4,27 | 21,19 | 1,91 | 800001–900000 | 27681–31140 | 29,51 | 28,56 | 16,47 | 4,27 | 21,19 | 2,86 | 900001–1000000 | 31141–34600 | 29,54 | 28,54 | 16,46 | 4,27 | 21,19 | 3,82 | 1000001 ar daugiau | 34601 ar daugiau | 29,54 | 28,54 | 16,46 | 4,27 | 21,1 | 4,77 | NAFO 3M menkės | Vokietija (%) | Ispanija (%) | Prancūzija (%) | Portugalija (%) | Jungtinė Karalystė (%) | PIRMOJI DALIS 7500 tonų ar mažiau | 9,33 | 28,67 | 4,00 | 39,33 | 18,67 | ANTROJI DALIS Daugiau kaip 7500 tonų | 1,76 | 37,81 | 5,38 | 51,97 | 3,08 | --------------------------------------------------